- नई दिल्ली के विशी सिन्हा की अपेक्षाओं पर ‘कातिल कौन’ खरा उतरा, निगम परिवार में इत्तफाक और बच्चों का अंकल के खिलाफ पिता का साथ देना, उसे डिफेंड करना उन्हें खूब भाया और उपन्यास में निहित मर्डर मिस्ट्री ने भी उन्हें पूरी तरह से मुतमईन किया लेकिन मूल उपन्यास के साथ छपे लघु उपन्यास ‘खुली खिड़की’ से उन्हें कई शिकायतें हुईं । सब से पहले तो उन्हें शीर्षक पर ही ऐतराज हुआ जो कि उन की निगाह में क्लू देता है कि खुली खिड़की कथानक की महत्त्वपूर्ण कड़ी है इसलिये जब राज खुलता है सब कुछ ऑब्वियस लगता है । लिहाजा लघु उपन्यास का नाम ‘खुली खिड़की’ मुनासिब नहीं था ।